Ընթերցանությունը մայրենի լեզվի տարրական դասընթացի հիմնական բաժիններից է: Ընթերցանության դասն առաջին դասարանում ունի իր առանձնահատկությունները և հետապնդում է հետևյալ նպատակները՝ կարդալու կարողության ամրակայում և հետագա կատարելագործում, մայրենի լեզվի ուսուցում, երեխաների աշխարհաճանաչողական գիտելիքների հարստացում, երեխաների համակողմանի դաստիարակություն: